
Z A P I S N I K

41. sjednice Vijeća Mjesnog odbora Ivanja Reka,
održane 29. kolovoza 2024. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 41. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 40. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika, Vijeće jednoglasno utvrđuje

D N E V N I     R E D:
1. Aktualna komunalna problematika
2. Razno: izvješća, pitanja i prijedlozi


Ad 1. Aktualna komunalna problematika 

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:

1. Davanje mišljenja o mogućnosti raspolaganjem zemljišta kč. 6001/4 ko. Resnik novi
2. Uvođenje zabrane prometovanja teških vozila iznad 7,5t kroz naselje Ivanja Reka – Ivanjorečkom cestom iz smjera Hruščice (istoka) i Resnika (zapada) te Ulicom sv. Ivana iz smjera Slavonske avenije (sjevera)


Nakon rasprave Vijeće jednoglasno donosi:


Z A K L J U Č A K
o rješavanju komunalne problematike

Vijeće Mjesnog odbora  Ivanja Reka, na temelju prijedloga vijećnika, predlaže Vijeću
Gradske četvrti Peščenica-Žitnjak da od nadležnog Gradskog ureda zatraži: 

· uvođenje zabrane prometovanja teških vozila iznad 7,5t kroz naselje Ivanja Reka – Ivanjorečkom cestom iz smjera Hruščice (istoka) i Resnika (zapada) te Ulicom sv. Ivana iz smjera Slavonske avenije (sjevera)


Obrazloženje: Nakon otvorenja OŠ Ivanja Reka 2019. godine i otvorenjem Dječjeg vrtića Ivanja Reka 2024. godine, povećan je broj djece na prometnicama u Ivanjoj Reki, i prometovanje teških vozila značajno smanjunje sigurnost svih pješaka i ostalih sudionika u prometu. Također se nepotrebno oštećuje prometnica Ivanjorečka cesta i Ul. sv. Ivana (vidljiva su značajna oštećenja asfalta), jer sav tranzitni promet može koristiti zaobilazan pravac van naselja preko Slavonske avenije i čvorišta kod Ikee.

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Z A K L J U Č A K

[bookmark: _Hlk145493169]o davanju mišljenja o mogućnosti raspolaganja zemljištem oznake 
k.č.br. 6001/4 ko. Resnik novi na području MO Ivanja Reka

- pozitivno očitovanje o zahtjevu Gradskog ureda za upravljanje imovinom i stanovanje KL:940-01/24-003/228; URBROJ:251-11-23-1/003-24-5 za davanje mišljenja o mogućnosti raspolaganja zemljištem oznake k.č.br. 6001/4 ko. Resnik novi

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Ad 2. Razno: izvješća, pitanja i prijedlozi

Damir Ranec, predsjednik Vijeća 

Ističe da su uz materijale za ovu sjednicu nisu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

29.08.2024. upućen dopis prema Gradskom uredu za mjesnu samoupravu s prigovorom i očitovanjem o snošenju odgovornosti izvođača zbog prolongiranog roka za izgradnju vodovoda i zatvorenju Ivanjorečke ceste od 01.07.2024. do 06.09.2024.

29.08.2024. ponovno upućen dopis prema nadležnom Gradskom uredu za javnu rasvjetu za izdavanje rješenja o izmicanju stupova javne rasvjete s nogostupa na dijelu Ul. sv. Ivana kod Slavonske avenije

08.08.2024. upućen dopis prema ViO (hitne intervencije) zbog saniranja puknuća vodovodne cijevi i plavljenja prometnice u Baranjskoj ulici kod Mlinarićeve ulice

09.08.2024. upućen dopis prema Zagrebačkim cestama za potrebu saniranja propalog slivnika na prometnici Ivanjorečka cesta kod kbr. 32. Sanacija slivnika i prometnice odrađeno 28.08.2024. godine.

20.08.2024. upućen dopis prema ViO (hitne odvodnje) za rješavanje problema kod plavljenja prometnice zbog izlijevanja kanalizacijskih voda iz slivnika na dijelu Ivanjorečke ceste kod kbr. 102

08.08.2024. ponovno upućen dopis prema nadležnom GU za mjesnu samoupravu za pokretanje aktivnosti za uređenje prostora iza Crkve prema nasipu GOK-a za kat. čestice u vlasništvu RH, sukladno dobivenoj suglasnosti od nadležnog GU za gospodarstvo


Dovršeno u 21.00 sati.

KLASA:024-08/24-003/1547
[bookmark: _GoBack]URBROJ:251-13-11-11/003-24-2
Zagreb, 29. kolovoza 2024. 

Zapisnik sastavio: 
Damir Ranec
Predsjednik Vijeća Mjesnog odbora
           Ivanja Reka
Damir Ranec, mag.oec.
